## תהלים

הפרק: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### הפרק 143

1 מזמור לדוד יהוה שמע תפלתי האזינה אל תחנוני באמנתך ענני בצדקתך׃
2 ואל תבוא במשפט את עבדך כי לא יצדק לפניך כל חי׃
3 כי רדף אויב נפשי דכא לארץ חיתי הושיבני במחשכים כמתי עולם׃
4 ותתעטף עלי רוחי בתוכי ישתומם לבי׃
5 זכרתי ימים מקדם הגיתי בכל פעלך במעשה ידיך אשוחח׃
6 פרשתי ידי אליך נפשי כארץ עיפה לך סלה׃
7 מהר ענני יהוה כלתה רוחי אל תסתר פניך ממני ונמשלתי עם ירדי בור׃
8 השמיעני בבקר חסדך כי בך בטחתי הודיעני דרך זו אלך כי אליך נשאתי נפשי׃
9 הצילני מאיבי יהוה אליך כסתי׃
10 למדני לעשות רצונך כי אתה אלוהי רוחך טובה תנחני בארץ מישור׃
11 למען שמך יהוה תחיני בצדקתך תוציא מצרה נפשי׃
12 ובחסדך תצמית איבי והאבדת כל צררי נפשי כי אני עבדך׃