## תהלים

הפרק: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### הפרק 108

1 שיר מזמור לדוד נכון לבי אלהים אשירה ואזמרה אף כבודי׃
2 עורה הנבל וכנור אעירה שחר׃
3 אודך בעמים יהוה ואזמרך בל אמים׃
4 כי גדול מעל שמים חסדך ועד שחקים אמתך׃
5 רומה על שמים אלהים ועל כל הארץ כבודך׃
6 למען יחלצון ידידיך הושיעה ימינך וענני׃
7 אלהים דבר בקדשו אעלזה אחלקה שכם ועמק סכות אמדד׃
8 לי גלעד לי מנשה ואפרים מעוז ראשי יהודה מחקקי׃
9 מואב סיר רחצי על אדום אשליך נעלי עלי פלשת אתרועע׃
10 מי יבלני עיר מבצר מי נחני עד אדום׃
11 הלא אלהים זנחתנו ולא תצא אלהים בצבאתינו׃
12 הבה לנו עזרת מצר ושוא תשועת אדם׃
13 באלהים נעשה חיל והוא יבוס צרינו׃