## תהלים

הפרק: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### הפרק 140

1 למנצח מזמור לדוד חלצני יהוה מאדם רע מאיש חמסים תנצרני׃
2 אשר חשבו רעות בלב כל יום יגורו מלחמות׃
3 שננו לשונם כמו נחש חמת עכשוב תחת שפתימו סלה׃
4 שמרני יהוה מידי רשע מאיש חמסים תנצרני אשר חשבו לדחות פעמי׃
5 טמנו גאים פח לי וחבלים פרשו רשת ליד מעגל מקשים שתו לי סלה׃
6 אמרתי ליהוה אלי אתה האזינה יהוה קול תחנוני׃
7 יהוה אדני עז ישועתי סכתה לראשי ביום נשק׃
8 אל תתן יהוה מאויי רשע זממו אל תפק ירומו סלה׃
9 ראש מסבי עמל שפתימו יכסומו׃
10 ימיטו עליהם גחלים באש יפלם במהמרות בל יקומו׃
11 איש לשון בל יכון בארץ איש חמס רע יצודנו למדחפת׃
12 ידעת כי יעשה יהוה דין עני משפט אבינים׃
13 אך צדיקים יודו לשמך ישבו ישרים את פניך׃